CELEX: 32010R1204
Language: ro
Date: 2010-12-16 00:00:00
Title: Regulamentul (UE) nr. 1204/2010 al Comisiei din 16 decembrie 2010 de modificare pentru a 142-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii

17.12.2010   
            
            
               RO
            
            
               Jurnalul Oficial al Uniunii Europene
            
            
               L 333/45
            
         REGULAMENTUL (UE) NR. 1204/2010 AL COMISIEI
   din 16 decembrie 2010
   de modificare pentru a 142-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), în special articolul 7 alineatul (1) litera (a) și articolul 7a alineatul (1),
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în temeiul regulamentului menționat anterior.
            
         
               (2)
            
            
               La 7 decembrie 2010, Comitetul pentru sancțiuni al Consiliului de Securitate al Organizației Națiunilor Unite a hotărât să adauge o persoană fizică pe lista persoanelor, grupurilor și entităților cărora li se aplică înghețarea fondurilor și a resurselor economice, iar la 30 noiembrie 2010 a modificat două mențiuni de pe lista respectivă.
            
         
               (3)
            
            
               Prin urmare, anexa I la Regulamentul (CE) nr. 881/2002 ar trebui actualizată în consecință.
            
         
               (4)
            
            
               Pentru a asigura eficacitatea măsurilor prevăzute în prezentul regulament, acesta ar trebui să intre imediat în vigoare,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2010.
      
         
            Pentru Comisie, pentru președinte
         
         David O'SULLIVAN
         
            Director general pentru relații externe
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      
                  (1)
               
               
                  La rubrica „Persoane fizice” se adaugă următoarea mențiune:
                  
                              (a)
                           
                           
                              „Fahd Mohammed Ahmed Al-Quso [alias (a) Fahd al-Quso, (b) Fahd Mohammed Ahmen Al-Quso, (c) Abu Huthaifah, (d) Abu Huthaifah al-Yemeni, (e) Abu Huthaifah al-Adani, (f) Abu al-Bara, (g) Abu Huthayfah al-Adani, (h) Fahd Mohammed Ahmed al-Awlaqi, (i) Huthaifah al-Yemeni (j) Abu Huthaifah al-Abu al-Bara, (k) Fahd Mohammed Ahmad al-Kuss]. Adresa: Yemen. Data nașterii: 12.11.1974. Locul nașterii: Aden,Yemen. Cetățenie: yemenită. Alte informații: (a) număr național de identificare yemenit 2043, (b) agent al Al-Quaida în Peninsula Arabică și lider al celulei talibane din provincia Shabwa, Yemen. Data desemnării menționată la articolul 2a alineatul (4) litera (b): 7.12.2010.”
                           
                        
            
                  (2)
               
               
                  Mențiunea „Mondher Ben Mohsen Ben Ali Al-Baazaoui (alias Hamza). Adresa: Via di Saliceto 51/9, Bologna, Italia. Data nașterii: 18.3.1967. Locul nașterii: Kairouan, Tunisia. Cetățenie: tunisiană. Pașaport nr: K602878 (pașaport tunisian eliberat la 5.11.1993, expirat la 9.6.2001). Alte informații: extrădat în Franța la data de 4.9.2003. Data desemnării menționată la articolul 2a alineatul (4) litera (b): 25.6.2003” de la rubrica „Persoane fizice” se înlocuiește cu următoarea mențiune:
                  „Mondher Ben Mohsen Ben Ali Al-Baazaoui [alias (a) Manza Mondher, (b) Hanza Mondher, (c) Al Yamani Noman, (d) Hamza, (e) Abdellah]. Adresa: 17 Boulevard Soustre, 04000 Digne-les-Bains, Franța. Data nașterii: (a) 18.3.1967, (b) 18.8.1968, 28.5.1961. Locul nașterii: Kairouan, Tunisia. Cetățenie: tunisiană. Pașaport nr: K602878 (pașaport tunisian eliberat la 5.11.1993, expirat la 9.6.2001). Alte informații: extrădat din Italia în Franța la data de 4.9.2003. Data desemnării menționată la articolul 2a alineatul (4) litera (b): 25.6.2003.”
               
            
                  (3)
               
               
                  Mențiunea „Zelimkhan Ahmedovich Yandarbiev (alias Abdul-Muslimovich). Adresa: Derzhavina street 281-59, Groznâi, Republica Cecenia, Federația Rusă. Data nașterii: 12.9.1952. Locul nașterii: satul Vydrikh, districtul Shemonaikhinsk (Verkhubinsk), (Republica Socialistă Sovietică) Kazahstan. Cetățenie: rusă. Pașaport nr: (a) 43 nr. 1600453, (b) 535884942 (pașaport străin rusesc), (c) 35388849 (pașaport străin rusesc). Alte informații: (a) adresa menționată este adresa anterioară, (b) omorât la 19.2.2004.” de la rubrica „Persoane fizice” se înlocuiește cu următoarea mențiune:
                  „Zelimkhan Ahmedovich Yandarbiev [alias (a) Hussin Mohamed Dli Tamimi (b) Abdul-Muslimovich (c) Яндарбиев Зелимхан Ахмедович (Абдулмуслинович)]. Adresa: Derzhavina Street nr. 281, apartament 59, Groznâi, Republica Cecenia, Federația Rusă. Data nașterii: 12.9.1952. Locul nașterii: satul Vydrikha, districtul Shemonaikhinskiy (fost Verkhubinskiy), regiunea estică a Kazahstanului, Republica Socialistă Sovietică Kazahstan, URSS. Cetățenie: rusă. Pașaport nr: (a) 43 nr. 1600453, (b) 535884942 (pașaport străin rusesc), (c) 35388849 (pașaport străin rusesc). Alte informații: a fost confirmat faptul că a murit la Doha, în Qatar, la 13.2.2004. Data desemnării menționată la articolul 2a alineatul (4) litera (b): 25.6.2003.”